Diyar-ı Mısriyye'den Mahalletü'l-Kübra kadısı Ömer sene-i mezbüre Şabani'l-muazzamı gurresinden seneteyn ve muvakkiti sabıka-i serlevha-i yesar Mehmed kezalik seneteyn zamanlarını ba'de't-tasarruf ref' ve yerleri yevmi dört yüz doksan dokuz akçe ile Reşid kazasından otuz yedi ay hakiki infisali olup sabıka-i serlevha-i canib-i yesar olan eşraf-ı kuzat-ı kiram-ı zevi'l- ihtiramdan sezavar-ı inayet-i şehriyari ve şayeste-i mükerremet-i tacidari Mevlana Mehmed Necip da'ilerine misliyle tevcih olunup ba'de hulül-i vaktihi tevabi'-i kadimesiyle seneteyn-i kamileteyn mutasarrıf olup ve yine Diyar-ı Mısriyye'den Tahta-i Münşiye kazası muvakkiti Mejmet sene-i atiye Ramazanü'l-mübareki gurresinden seneteyn zamanını ba'de't-tasarruf ref'inden zikr olunan Mahalletü'l-Kübra kazasına ilhak olunmağla ba'de hulül-i vaktihi mülhak-ı mezkuru dahi tevabi'-i kadimesiyle seneteyn-i kamileteyn mutasarrıf olmak ricasına ba'de'l-arz sadaka buyruldu